[{"text_idx": "#000000", "text": "\u2018El cuerpo de cristo\u2019 lanak irabazi du Euroeskualdeko animazio saria"}, {"text_idx": "#000003", "text": "Ekaina erdialdean, sei finalisten zerrenda argitu zuten, eta atzo bertan, proiektu irabazlearen berri eman zuten. Baluarte jauregigo Luneta aretoan egindako pitching saioen ostean, Zineuskadiko eta Basque. Audiovisual.-eko kideek osatutako hautaketa-batzordeak Uniko ekoiztetxe bilbotarrak eta AbanoProducionsek ekoiztutako El cuerpo de cristo (Beatriz Lema) film laburra goratu dute, irabazleari 6.000 euroko saria emanez."}, {"text_idx": "#000004", "text": "Azken aukeraketan euskarazko proiektu bakarra egon da, Imanol Zinkunegik zuzendu eta Lotura Filmsek ekoiztutako Ikusezinak obra, eta gainerako finalistei bezala, akreditazioa eta ostatua ordainduko dizkio antolakuntzak."}, {"text_idx": "#000005", "text": "Animazioaren eta bideo-jokoen industrian finantziazioa, inbertsioa eta teknologia berriak hizketagai dituen jaialdia da NEXT LAB FINANCE & TECH, 2023ko ekainaren 28tik 29ra bitartean Irun\u0303eko Baluarte Jauregian ospatzen ari direna. Nafarroako Gobernuaren laguntzarekin antolatuta, nazioarteko eragile, ekoizle, inbertsore eta agenteen bilgune izaten ari da, eta mahai-inguruak, topaketak zein lantegiak prestatu dituzte."}, {"text_idx": "#000006", "text": "Bigarren edizioa du aurten egitasmoak, eta berrikuntza gisa, Euroeskualdeko animazio saria ebatzi dute. Hiru lurraldeen ararteko ikus-entzunezko lankidetza-proiektuak sustatzea du helburu, eta hain zuzen ere, horietan kokatutako proiektuek -animaziozko serieak, mini-serieak, film luzeak edo laburrak- izan dute deialdian parte hartzeko aukera, garapen- edo aurreprodukzio-fasean daudenak."}, {"text_idx": "#000007", "text": "Ondoko sei proiektuak izan dira finalistak:"}, {"text_idx": "#000009", "text": "KIMUAK 2023: Aldarrikapen sozialen euskal habia\n\u2018SICA\u2019: Itsasoak irentsitako arimen ahotsa entzun egiten da"}, {"text_idx": "#000010", "text": "KIMUAK 2023: Aldarrikapen sozialen euskal habia"}]